Komisijos reglamentas (EB) Nr. 1226/1999
1999 m. gegužės 28 d.
dėl draudimo paslaugų statistikai taikytinų leidžiančių nukrypti nuostatų
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 20 d. Tarybos reglamentą (EB, Euratomas) Nr. 58/97 dėl verslo struktūros statistikos [1] su paskutiniais pakeitimais, padarytais Reglamentu (EB, Euratomas) Nr. 410/98 [2], ypač į jo 12 straipsnio x punktą,
(1) kadangi Reglamentas (EB, Euratomas) Nr. 58/97 nustatė Bendrijos statistinių duomenų apie Bendrijos draudimo sektoriaus struktūrą, veiklą, veiklos rezultatus ir konkurencingumą bendrą teikimo sistemą;
(2) kadangi draudimo paslaugų statistikai būtina taikyti leidžiančias nukrypti nuostatas;
(3) kadangi šiame reglamente nustatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Pagal Reglamento (EB, Euratomas) Nr. 58/97 11 straipsnį, minėto reglamento 5 priedo A sąrašo rodikliams taikomos leidžiančios nukrypti nuostatos apibrėžiamos šio reglamento priede.
2 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. gegužės 28 d.